Metalų laiko juosta Valdovų rūmų kiemuose

Gedimino paminklas Katedros aikštėje
1 užduotis. Gedimino sapnas: metalo parinkimo testas 
Įsivaizduokite, kad neseniai buvo rastas slaptas, alternatyvus metraštis. Jame rašoma, kad Gediminas iš tiesų susapnavo Varinį vilką, tačiau žynys Lizdeika jį griežtai subarė ir liepė metraštininkams pakeisti žodį į Geležinį.
[bookmark: _GoBack]Jūsų užduotis – paaiškinti, kodėl Lizdeika taip pasielgė. Suraskite ir užrašykite 3 įrodymus , kodėl XIV a. Lietuvai varinis vilkas būtų buvęs silpnumo ženklas, o geležinis – pergalės simbolis.
Užpildykite lentelę ir parašykite išvadą, kodėl Lizdeika patvirtino tik Geležinio vilko versiją. 

	Kriterijus
	Varis (Cu)
	Geležis (Fe)

	Iš kur gaunamas?
	

	

	Savybės
	

	

	Karinis panaudojimas(XIV a.)
	

	

	Reikšmė
	

	



Išvados: Gediminas susapnavo GELEŽINĮ vilką, nes kuriamam Vilniui reikėjo 
_________________________________________________________________________________________________________________________________________________________________________________________________________

2 užduotis. Kalvio menas: nuo rūdos iki kalavijo

Geležies amžius Lietuvos teritorijoje tapo didžiulių technologinių ir socialinių permainų epocha, kai žmonija įvaldė meną išgauti metalą iš rūdos. Geležis XIV a. pradžios Lietuvoje buvo strateginė žaliava. Kas turėjo geresnę geležį ir nagingesnių kalvių, tas laimėdavo kovas prieš kryžiuočius. Geležiniai šarvai, kalavijai ir pasagos užtikrino valstybės plėtrą. 
Šiuolaikiniais tyrimais nustatyta pelkių ar balos rūdos pagrindinio mineralo limonito sudėtis išreiškiama chemine formule FeO(OH)∙nH2O.
2.1.Kokios dar cheminės medžiagos turėjo atsirasti rudnėlyje, kur buvo lydoma geležis? Parašykite jos pavadinimą.___________________________________________
2.2. Parašykite reakcijos, vykstančios išgaunant geležį iš limonito, dalinę redukcijos lygtį.
_____________________________________________________________________
Viena svarbiausių senovės kalvio paslapčių ,,Jei nori nukalti tokį kalaviją, kuris mūšyje nesulinktų kaip nendrė, bet ir nesudužtų kaip ledas, paskutiniame etape įkaitintą geležį reikia grūdinti – staigiai atvėsinti vandenyje ar taukuose, kad metalas įgytų kietumo.”
2.3. Parašykite, kaip vadinasi šiuolaikinėje geležies gavybos technologijoje paskutiniame etape gaunamas produktas. ________________________________________________________

Valdovų rūmų Didysis kiemas 
Kūrybinė užduotis: Gedimino „chemija“
Pažiūrėkite animaciją. https://youtu.be/y3bh8qAATtE?si=BiShaY7zjHnIOMqu  
Valdovų rūmų kieme suraskite skulptūrą, skirtą vaizdo siužete aptartam istoriniam įvykiui.
Savo grupėje įrašykite trumpą audio interviu (iki 1 min.) tema: „Ar kunigaikštis Gediminas išmanė chemiją?“ Argumentuokite, remdamiesi paminėtų medžiagų savybėmis.
[bookmark: _iq04syug6b88]
[bookmark: _5dvy81hxrkkx]3 užduotis Rašalas ant metalo
Gedimino raštininkas rašė priesaiką ant pergamento (apdorotos odos) naudodamas geležies gumbų rašalą. Skulptūroje tie patys žodžiai įamžinti metalo liejimo būdu.
Eksperimentinė užuomina: Įsivaizduokite, kad turite išgraviruoti šį laišką vario plokštelėje (ofortas). Kokią rūgštį naudotumėte metalui „išėsti“, kad liktų raidės? (Atkreipkite dėmesį į išsiskiriančias rusvas dujas – tai viena pavojingiausių amatininkų darbo dalių).
Įvardykite rūgštį bei parašykite vykstančios ant metalo paviršiaus reakcijos lygtį. ___________________
___________________________________________________________________________________


Tito Livio Burattini bareljefas 
4 užduotis  Metalų savybės ir ,,žalioji” krizė
XVII a. antrojoje pusėje po vykusių karų, Lietuvos Didžiosios Kunigaikštystės (LDK) iždas buvo tuščias. Norėdamas išgelbėti valstybę nuo bankroto, valdovas Jonas Kazimieras Vaza leido mokslininkui ir išradėjui Titui Livijui Buratiniui Valdovų rūmuose įrengti monetų kalyklą.
Iki Buratinio reformos (1659 m.) smulkios monetos (šilingai, grašiai) buvo kalamos iš bilono – tai sidabro ir vario lydinys, kuriame sidabras sudarydavo nedidelę dalį (pavyzdžiui, 10–25 %). Monetos atrodydavo pilkšvos ar balkšvos, žmonės žinojo, kad jose yra tikro sidabro. Kadangi varis buvo pigesnis už sidabrą, tai leido greitai padengti valstybės skolas, tačiau sukėlė milžinišką infliaciją. Varinės monetos buvo pirmieji tikri kreditiniai pinigai LDK erdvėje – valstybė įsipareigojo, kad šis vario gabaliukas yra vertas tiek pat, kiek senasis sidabrinis šilingas, nors chemiškai tai buvo netiesa. Žinoma, kad vario  tankis lygus 8,9 g/cm3,  sidabro lydinio bilono tankis - 9,2 g/cm3 .
4.1. Valdovų rūmų kalyklos meistras gavo užduotį, nukalti monetų partiją. Į kalyklą buvo atvežtas  
200 cm3 vario luitas. Kiek iš viso pilnų varinių šilingų, kurių masė 1,3 g, galima nukalti iš šio luito?



4.2 Jei kalykla būtų nusprendusi iš 200 cm3 bilono  luito nukalti tokį patį kiekį monetų, kokia būtų buvusi vieno sidabrinio šilingo masė?  

Sidabrinės LDK monetos ižde išlikdavo blizgios dešimtmečius. Tuo tarpu naujosios Buratinio varinės „boratinkos“, nešiojamos pirklių piniginėse, greitai prarasdavo rausvą blizgesį – tapdavo tamsiai rudos arba pasidengdavo žalsva danga (patina).
4.3.Remdamiesi metalų aktyvumo eile, paaiškinkite, kodėl varinės monetos aplinkos poveikiui buvo kur kas jautresnės nei sidabrinės.___________________________________________________________
___________________________________________________________________________________

4.4. Žalsva danga ant varinių monetų (patina) Cu2(OH)2CO3 susidaro variui reaguojant su drėgnu oru. Kokių cheminių medžiagų, esančių ore, reikia, kad įvyktų ši korozijos reakcija? ____________________
___________________________________________________________________________________
Nurodykite šios reakcijos oksidatorių ________________ ir reduktorių __________________________. 



Valdovų rūmų Didysis kiemas
5 užduotis. Metalo medžiagų medžioklė 
Valdovų rūmai buvo sugriauti prieš daugiau nei 200 metų, o jų atkūrimas vyko XXI amžiuje. Architektai ir inžinieriai susidūrė su milžinišku iššūkiu: išorėje rūmai turi atrodyti identiškai, kaip renesanso ar baroko laikais, tačiau konstrukcijos privalo būti modernios, saugios ir ilgaamžės.
Jei XIV a. Gedimino kalviai naudojo gryną geležį, o XVII a. Buratinis – gryną varį, tai šiuolaikiniai rūmų statytojai pasitelkė modernius metalų lydinius ir antikorozines technologijas. Šiandien didysis kiemas yra pilnas „nematomų“ modernių metalų.
Klausimai grupėms
1 grupė. Titano-cinko lydinio stogai ir palangės:
Pažvelkite į viršų, į stogų kraštus ir apsaugines skardas. Jos nėra nei ryškiai varinės, nei rūdijančios geležinės – jos pilkšvos.
Kodėl modernioje architektūroje grynas cinkas ar gryna geležis buvo pakeisti titano-cinko lydiniu? Pasidomėkite, koks yra titano vaidmuo šiame lydinyje?
2 grupė. Nematomas plienas betone
Kiemo centre matote didžiulę erdvę, po kuria slepiasi požeminiai muziejaus ekspozicijų rūsiai. Virš jų kasdien vaikšto tūkstančiai žmonių. Paties betono tempimo jėga yra silpna.
Koks metalo lydinys slepiasi betoninių konstrukcijų viduje? Kodėl gryna geležis čia netinka ir ją būtina pakeisti plienu? Kaip anglies procentinė dalis pakeičia metalo savybes?


3 grupė. Nerūdijančio plieno elementai 
Suraskite šiuolaikinius kiemo elementus (tai gali būti modernūs apšvietimo stulpai, stiklo konstrukcijų laikikliai, neįgaliųjų pandusų turėklai ar drenažo grotelės).Šie elementai nuolat gauna drėgmės, tačiau nerūdija. Nerūdijantis plienas yra legiruotas chromu ir nikeliu. 
Paaiškinkite, kaip chromas apsaugo geležį nuo rūdijimo.

4 grupė. „Auksavimo chemija"
Žvelgdami į vėtrunges ar atkurtus herbus, matote auksą. Tačiau viduramžiais ir renesanso laikais mažai kas gamino daiktus iš gryno aukso – tai buvo per brangu ir per minkšta.Todėl buvo naudojamas amalgamos metodas, kuriuo buvo auksuojami metaliniai paviršiai rūmams. Proceso esmė: auksas ištirpinamas gyvsidabryje (susidaro amalgama), užtepamas ant vario ir kaitinamas. Gyvsidabris išgaruoja (labai toksiška!), o auksas „įauga“ į paviršių.
Nurodykite, kodėl šiandien šis metodas nebenaudojamas. Kokių šiuolaikinių metalinių dangų sudarymo metodų pakeistas amalgamavimas?

5 grupė. Konstrukcijų atranka
Atstatant rūmus, virš archeologinių mūrų reikėjo sumontuoti tvirtą metalinę perdangą. Inžinieriai rinkosi tarp dviejų variantų: naudoti tradicines plieno sijas ar lengvesnį, bet brangesnį aliuminio lydinį.Sijos tūris turi būti tiksliai 0,500 m3. 
Žinodami, kad plieno tankis yra 7.800 g/cm3, o aliuminio lydinio tankis 2.750 g/cm3, apskaičiuokite, kiek svertų viena plieninė sija ir kiek aliumininė sija.Remdamiesi tuo, kad po kiemu slepiasi trapūs XIV a. autentiški rūsiai, kurių negalima per daug prispausti, paaiškinkite, kurį lydinį ir kodėl pasirinktumėte kritiškai svarbioms viršutinėms konstrukcijoms.

6 grupė. Metalo skambesys
Lydinio kietumas ir kristalinės grotelės struktūra lemia garso bangų slopinimą.
Lyginant skirtingus metalinius objektus kieme, atlikite akustinio testavimo užduotį: lengvai stuktelėkite (rašikliu ar pieštuku) į skirtingas metalines detales (pvz., ketaus groteles, bronzinę dekoraciją, plieninį turėklą). Kuris metalas „skamba“ ilgiau? Kur tai praktiškai naudojama?

